CELEX: 62010TN0366
Language: bg
Date: 2010-09-01 00:00:00
Title: Дело T-366/10 P: Жалба, подадена на 1 септември 2010 г. от Luigi Marcuccio срещу Оределение на Съда на публичната служба, постановено на 22 юни 2010 г. по дело F-78/09, Marcuccio/Комисия

23.10.2010   
            
            
               BG
            
            
               Официален вестник на Европейския съюз
            
            
               C 288/60
            
         
      Жалба, подадена на 1 септември 2010 г. от Luigi Marcuccio срещу Оределение на Съда на публичната служба, постановено на 22 юни 2010 г. по дело F-78/09, Marcuccio/Комисия
      (Дело T-366/10 P)
      ()
      (2010/C 288/109)
      Език на производството: италиански
      
         Страни
      
      
         Жалбоподател: Luigi Marcuccio (Tricase, Италия) (представител: G. Cipressa, avvocato)
      
         Друга страна в производството: Европейска комисия
      
         Искания на жалбоподателя
      
      
                  —
               
               
                  във всички случаи: да се отмени изцяло и без никакво изключение обжалваното определение,
               
            
                  —
               
               
                  да се обяви за напълно допустима като цяло и без никакво изключение първоинстанционната жалба, по която е постановено обжалваното определение,
               
            
                  —
               
               
                  като главно искане: да се уважат изцяло и без никакво изключение исканията на жалбоподателя по първоинстанционната жалба,
               
            
                  —
               
               
                  да се осъди ответника да заплати на жалбоподателя всички съдебни разноски, разходи и хонорари, понесени от последния в производствата пред всички досегашни инстанции по настоящото дело,
               
            
                  —
               
               
                  при условията на евентуалност: да се върне делото на Съда на публичната служба, който да се произнесе отново, в друг състав, по съществото на същото.
               
            
         Правни основания и основни доводи
      
      Настоящата жалба е подадена срещу Определение на Съда на публичната служба (СПС) от 22 юни 2010 г. С това Определение се отхвърля като явно недопустима жалба с предмет обезщетение за вредите, претърпени от жалбоподателя поради отказа на ответника да му възстанови подлежащите на възстановяване съдебни разноски, които жалбоподателят твърди, че е направил по дело Т-18/04, Marcuccio/Комисия.
      В подкрепа на исканията си жалбоподателят изтъква неправилното и неразумно тълкуване на понятието за искане по смисъла на членове 90 и 91 от Правилника за длъжностните лица, пълната липса на мотиви, преиначаването и изопачаването на фактите и неправилното тълкуване на съдебната практика относно определянето на съдебните разноски, за заплащането на които е осъдена една от страните.
      Жалбоподатлят изтъква и нарушение на правото на изслушване и на правото на съдебна защита, както и факта че СПС е пропуснал да се произнесе по някои от исканията му.